Source: https://www.tavija.si/izdelava-rgb-icc-opisa
Timestamp: 2019-04-24 05:59:37+00:00

Document:
RGBICC
35 % ( 29,46 € )
brez DDV: 44,85 €
Kaj je RGB ICC opis
ICC opis je matematični opis barv, ki jih neka enota uporablja. Za izhodne naprave (tiskalnike, foto osvetljevalne enote, ipd) so lahko RGB ali CMYK. To ni povezano z načinom tiskanja, temveč z načinom komunikacije s to izhodno enoto. Tako se uporablja RGB ICC opis tudi za Epson tiskalnike, ki imajo 10 barv (CcMmYKklkOG). Primerni so za večino ink-jet tiskalnikov (Epson, Canon, HP), za sublimacijske tiskalnike (tudi DNP), za kemične foto-osvetljevalne enote (Fuji, Noritsu, Agfa, KIS, ...). Če ste v dilemi, ali je primerno za vaš tiskalnik ali ne, nas pokličite.
Kako vam ICC pomaga do boljšega izpisa
ICC opis ne izboljša ločljivosti ali odpravi kake druge napake pri tiskanju. Z ICC opisom lahko bolje kontrolirate barve na izpisu. Tako je izpis barvno bolj točen (svetli/temni deli slike, sivo ravnovesje) brez neskončnega poiskušanja in spreminjanja barv za vsak izpis posebej.
Kako se naredi ICC opis za tiskalnik
Enostavno! Vi izpišete barvno karto brez barvnega upravljanja z vašim tiskalnikom na papir, na katerega želite tiskati. Karto nam pošljete, mi premerimo barve in izdelamo ICC opis. Tega vam pošljemo na e-mail. Vi potem pri izpisovanju uporabljate ta ICC opis in s tem dobite bolj točne barve.
Pred tiskanjem karte
Preden natisnete barvno karto, morate poskrbeti, da ima tiskalnikom optimalni izpis. Pri večini tiskalnikov lahko nastavljate premike papirja (feed adjustement) in/ali poravnate glave (head alignment). Postopki se nekoliko razlikujejo od tiskalnika do tiskalnika, poglejte v navodila za vaš tiskalnik. Vsi ink-jet tiskalniki imajo tudi funkcijo za preverjanje delovanja šob (nozzle check) s katero preverite delovanje šob tiskalnika.
Primer nastavitve za tiskalnik EPSON L1800 (Windows) kliknite na sliko za povečavo.
Preverjanje šob (1) in
poravnavanje glave (2)
Izpis barvne karte
Barvno karto morate izpisati brez barvnega nadzora. To najlažje izvedete s pomožnim programom podjetja Adobe, ki ga lahko brezplačno najdete na njihovi strani. Obstaja inačica za PC in Mac operacijske sisteme. Ko poženete program, vas vpraša za datoteko, ki jo želite natisniti. Datoteko najdete na naši strani. Pomembno je da:
izklopite spreminjanje barv v gonilniku (slika 1),
izpišete celo karto v polni velikosti,
si zapomnite (še bolje shranite) parametre, ki ste jih nastavili pri izpisu (slika 2).
Ko boste izpisovali z ICC opisom, boste izbrali te parametre izpisa v gonilniku.
Slika 1: Izklop barvnega upravljanja v gonilniku
Izbira papirja in ločljivosti za izpis
Slika 2: Shranjevanje parametrov
Pošiljanje barvne karte
Natisnjeno barvno karto pustite, da se posuši (vsaj 1 uro) in jo pošljite na naš naslov. Karta mora k nam prispeti brez poškodb.
ICC opis
Mi naredimo ICC opis in vam ga pošljemo na e-mail. Pri tiskanju ga uporabite v programu, ki podpira tiskanje z barvno konverzijo (Adobe Photoshop, Corel Draw, ...). V gonilniku izberete iste parametre tiskanja, prav tako izklopite spreminjanje barv v gonilniku.
V primeru nejasnosti nam pišite ali nas pokličite.
Preverjanje preiskusnega odtisa
Preverjanje skladnosti preiskusnega odtisa z ISO stanadardom za preiskusne odtise 12647-7:2016
Seminar Novi standardi za ofset tisk in kakšne so prednosti njihove uporabe
Kaj prinašajo novi standardi 12647-2 in 12647-7 in zakaj je dobro, da jih začnete čimprej uporabljati

References: ICC 

ICC 
 ICC 
 ICC 

ICC 
 ICC 
 ICC 
 ICC 
 ICC 
 ICC 

ICC 
 ICC